open-index/open-wikipedia-markdown huggingface dataset:
பெர்த்திராம் புரூக்

**பெர்த்திராம் புரூக்** அல்லது **துவான் மூடா சரவாக் பெர்த்திராம் புரூக்** (ஆங்கிலம்: *Bertram Brooke* அல்லது *Captain Bertram Willes Dayrell Brooke*; மலாய்: *Tuan Muda Sarawak  Kapten Bertram Willes Dayrell Brooke*) (பிறப்பு: 8 ஆகஸ்டு 1876 – இறப்பு: 15 செப்டம்பர் 1965), என்பவர் சரவாக் மாநிலத்தில், வெள்ளை இராஜா எனும் புரூக் பரம்பரையில்; சரவாக் இராச்சியத்தில் துவான் மூடா சரவாக் எனும் இளவரசர்.

பெர்த்திராம் புரூக், வெள்ளை இராஜா புரூக் பரம்பரையில் இரண்டாவது இராஜாவான சார்லசு புரூக் *(Charles Brooke)* என்பவரின் இரண்டாவது மகனாவார். மூன்றாவது இராஜா சார்லசு வைனர் புரூக்கின் தம்பியாவார். சரவாக்கின் துவான் மூடா *(Tuan Muda of Sarawak)* பதவி வகித்தவர். தாயாரின் பெயர் இராணி மார்கரெட் ஆலிஸ் லிலி டி விண்ட் *(Ranee Margaret Alice Lili de Windt)*.

## பொது

**வெள்ளை இராஜா**, (*White Rajahs* அல்லது *Rajah of Sarawak*) என்பது சரவாக் மாநிலத்தில், சரவாக் இராச்சியம் எனும் ஆட்சியை நிறுவிய ஒரு பிரித்தானியக் குடும்பத்தின் வம்ச முடியாட்சி. அதுவே ஒரு முன்னாள் மன்னராட்சி ஆகும்.

1840-ஆம் ஆண்டுகளில், போர்னியோ தீவின் வடமேற்குப் பகுதியில் **சரவாக் சுல்தானகம்** எனும் சரவாக் இராச்சியம் ஆட்சி செய்தது.

## வரலாறு

பெர்த்திராம் புரூக் இங்கிலாந்து லண்டன் நகரில் பிறந்தவர். இங்கிலாந்து வின்செஸ்டர் கல்லூரியில் *(Clevedon, Winchester College)* படித்தவர். முதலாம் உலகப் போரின் போது ஐக்கிய இராச்சியத்தின் அரசக் குதிரைப் படையில் *(Royal Horse Artillery)* சேவை செய்தவர். பின்னர் சரவாக் பொது சேவையில் இணைந்தார்.

பெர்த்திராம் புரூக் 28 ஜூன் 1904-இல் கிளாடிஸ் மில்டன் பால்மர் *(Gladys Milton Palmer)* என்பவரை மணந்தார். துவான் மூடாவின் மனைவியாக, கிளாடிஸ் மில்டன் பால்மர் "டாயாங் மூடா" *(Dayang Muda)* என்ற பட்டத்தையும் "மாண்புமிகு" *(Her Highness)* எனும் அழைப்புப் பாணியையும் பெற்றார்.

இவர்களுக்கு ஒரு மகன். பெயர் அந்தோனி புரூக். மூன்று மகள்கள்: ஜீன் புரூக்; எலிசபெத் புரூக்; அன்னே புரூக்.

பெர்த்திராம் புரூக், 1965 செப்டம்பர் 15-ஆம் தேதி லண்டன் மாநகரில் காலமானார்.

## புரூக் வம்சாவழியினர்

## மேற்கோள்கள்

## சான்றுகள்

* 
* 
* 

## வெளி இணைப்புகள்
* The Brooke Trust – **புரூக் வம்சத்தின் பாரம்பரியம் பற்றிய கூடுதல் தகவல்கள்**

பகுப்பு:போர்னியோ
பகுப்பு:சரவாக் மக்கள்
பகுப்பு:சரவாக் வரலாறு
பகுப்பு:மலேசிய வரலாறு
பகுப்பு:சரவாக் அரசியல்வாதிகள்
பகுப்பு:மலேசிய அரச குடும்பங்கள்
யாருகலா

**யாருகலா** அல்லது **எருகலா** அல்லது **எருகுல** (*Yerukala* or *Erukala* or *Erukula*) என்பவர்கள் ஆந்திரா மற்றும் தெலுங்கானாவில் வாழும் பழங்குடி சமூக குழுவினர் ஆவர். 2011ஆம் ஆண்டு மக்கள் தொகை கணக்கெடுப்பின்படி எருகலா பழங்குடியினரின் மக்கள் தொகை 519,337 ஆகும். எருகுலாவின் மொத்த எழுத்தறிவு விகிதம் 48.12% ஆகும். பெரும்பாலானவர்கள் தெலங்காணா மாவட்டங்களில் சிறுபான்மையினருடன் தெற்கு கடலோர ஆந்திரா மற்றும் இராயலசீமாவில் வாழ்கின்றனர். இவர்களின் தாய் மொழி தமிழ் அடிப்படையிலான யெருக்குல ஆகும். ஆனால் பெரும்பாலானவர்கள் தெலுங்கிற்கு மாறிவிட்டனர். இவர்கள் வழக்கமான குற்றவாளிகள் எனப் பிரித்தானிய ஆதாரங்களினால் அவதூறு செய்யப்பட்டனர். இதனால் குற்றவியல் பழங்குடியினர் சட்டத்தின் கீழ் இவர்கள் வைக்கப்பட்டனர். நாடோடி வாழ்க்கை வாழ்பவர்களாக இவர்கள் உள்ளனர்.

## மேற்கோள்கள்

## வெளி இணைப்புகள்

* Yerukalas முகப்பு பக்கம் 
* முதிராஜு மன்னர்கள் 
* ஏகலவ்யா பழங்குடியினர் மேம்பாடு மற்றும் கல்விச் சங்கம் பக்கம் எருகுலா 
பகுப்பு:இந்தியப் பழங்குடிகள்
பகுப்பு:இந்திய இனக்குழுக்கள்
பகுப்பு:திராவிடர்
தமிழ்நாட்டில் பொது விடுமுறை

தமிழ்நாடு அரசு அலுவலகங்கள் மற்றும் வங்கிகளில் பணிபுரியும் ஊழியர்களுக்கு 23 பொது விடுமுறைகள் உள்ளன. அவை 1881-ஆம் ஆண்டின் பேச்சுவார்த்தைக்குரிய சட்டத்தின் கீழ் அறிவிக்கப்படுகின்றன. அவற்றில் மூன்று தேசிய விடுமுறைகள் ஆகும். அவையாவன: குடியரசு நாள்,  இந்தியாவின் விடுதலை நாள் மற்றும் காந்தி ஜெயந்தி ஆகும். தைப்பொங்கல், திருவள்ளுவர் தினம் மற்றும் தமிழ் புத்தாண்டு ஆகியவை மாநில குறிப்பிட்ட விடுமுறை நாட்களில் அடங்கும்.

## முக்கியமான மற்ற நாள்கள்
* ஆடிப்பெருக்கு
* கார்த்திகை விளக்கீடு
* மகாமகம்
* தைப்பூசம்

## உசாத்துணை

பகுப்பு:தமிழகப் பட்டியல்கள்
கிறிஸ்டினா காட்சன்

**கிறிஸ்டினா காட்சன்** () என்பவர் இங்கிலாந்து நாட்டு திரைக்கதை ஆசிரியர் ஆவார். இவர் பம்பல்பீ (2018) மற்றும் பேர்ட்ஸ் ஆஃப் பிரே (2020) போன்ற படங்களில் பணியாற்றியதன் மூலம் அறியப்படுகிறார்.

## ஆரம்பகால வாழ்க்கை
காட்சன் இங்கிலாந்தில் இலண்டனில் பிறந்தார். இவர் தைவான் மற்றும் ஆங்கிலேய வம்சாவளியைச் சேர்ந்தவர் மற்றும் இலண்டனில் உள்ள விம்பிள்டன் உயர்நிலைப் பள்ளியில் படித்தார்.

## தொழில்
இவர் 2016 ஆம் ஆண்டில் பாரன் பிளாக்பர்ன் இயக்கத்தில் வெளியான 'சட் இன்' என்ற திரைப்படத்தின் மூலம் திரைக்கதை எழுத்தாளராக அறிமுகமானர்.  அதைத் தொடர்ந்து இவர் ஜூன் 2015 இல் அகிவா கோல்ட்ஸ்மேனின் மேற்பார்வையின் கீழ் டிரான்ஸ் பார்மர்சு பிரபஞ்சத்தை விரிவுபடுத்த பாரமவுண்ட் பிக்சர்ஸ் பிக்சர்ஸ் குழுவில் சேர்ந்தார். பின்னர் திசம்பர் 2018 இல் வெளியிடப்பட்ட தலைப்பு கதாபாத்திரத்தை மையமாகக் கொண்ட டிரான்ஸ் பார்மர்சு திரைப்படமான 'பம்பல்பீ' என்ற படத்திற்கு இவர் திரைக்கதை எழுதினார். இந்த படத்தை டிராவிஸ் நைட் என்பவர் இயக்கினார்.

இவர் 2020 ஆம் ஆண்டு வார்னர் புரோஸ். பிக்சர்ஸ் நிறுவனத்திரக்காக டிசி காமிக்ஸ் வரைகதையை மையாக கொண்டு வெளியான பேர்ட்ஸ் ஆஃப் பிரே என்ற திரைப்படத்திற்கான திரைக்கதையை எழுதினார். அதைத் தொடர்ந்து டிசி நீட்டிக்கப்பட்ட பிரபஞ்சத் திரைப்படங்களான தி பிளாஷ் மற்றும் பேட்கேர்ள் ஆகிய படங்களிலும் பணியாற்றியுள்ளார்.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:திரைக்கதை ஆசிரியர்கள்
பகுப்பு:பிரித்தானிய எழுத்தாளர்கள்
பகுப்பு:திரைப்படத் தயாரிப்பாளர்கள்
பகுப்பு:பெண் எழுத்தாளர்கள்
ஆடம் இசுடிகியேல்

**ஆடம் ஜான் இசுடிகியேல்** () (பிறப்பு: சனவரி 9, 1978) என்பவர் அமெரிக்க நாட்டு திரைப்பட தொலைக்காட்சி எழுத்தாளர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் 'அண்டட்டேபிள்' என்ற தொடரை உருவாக்கியதன் மூலம் அறியப்படுகிறார்.

## ஆரம்பகால வாழ்க்கை
இசுடிகியேல் சனவரி 9, 1978 இல் டிட்ராயிட், மிச்சிகனில் பிறந்தார். இவர் 2000 ஆம் ஆண்டில் தென் கலிபோர்னியா பல்கலைக்கழகத்தில் பட்டம் பெற்றார்.

## தொழில்
இவர் 2008 ஆம் ஆண்டு வெளியான 'மேட் ஆப் கோனார்' என்ற திரைப்படத்தின் மூலம் திரைக்கதை எழுத்தாளராக அறிமுகமானார். அதைத் தொடர்ந்து 2010 ஆம் ஆண்டு டாட் பிலிப்சு இயக்கத்தில் வெளியான 'டு டேட்' என்ற நகைச்சுவை படத்தில் பணிபுரிந்தார். இவர் 2015 ஆம் ஆண்டு 'ஆல்வின் அண்ட் சிப்மங்க்ஸ்: தி ரோட் சிப்' என்ற கணினி இயங்குபடம் படத்தில் ராண்டி மாயம் சிங்கர்  என்பவருடன் இணைந்து திரைக்கதை எழுதினார். அதைத் தொடர்ந்து 2021 இல் டிசி நீட்டிக்கப்பட்ட பிரபஞ்சத் திரைப்படமான பிளாக் ஆடம் என்ற படத்தில் பணிபுரிந்துள்ளார். இந்த படத்தை ஜாமே காலெட்-செர்ரா என்பவர் இயக்கியுள்ளார்.

## மேற்கோள்கள்

## வெளி இணைப்புகள்
*

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:தொலைக்காட்சி தயாரிப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்க தொலைக்காட்சி எழுத்தாளர்கள்
டேரன் லெம்கே

**டேரன் லெம்கே** () என்பவர் அமெரிக்க நாட்டு திரைக்கதை ஆசிரியர் ஆவார். இவர் ஜோசு கிளாஸ்னர் உடன் இணைந்து எழுதிய செரெக் போரெவர் ஆப்டர் (2010) மற்றும் லாஸ்டு (2004) என்ற பரபரப்பூட்டும் திரைபபடத்திலும் திரைக்கதை எழுத்தாளராக பணிபுரிந்துள்ளார்.

## ஆரம்ப கால வாழ்க்கை
லெம்கே 1969/1970 இல் பிறந்து, நியூ ஜெர்சியில் உள்ள கார்ல்சுசடாட்டில் வளர்ந்தார். இவர் பரமசு, நியூ ஜேர்சியில் உள்ள பரமஸ் கத்தோலிக்க உயர்நிலைப் பள்ளியில் கல்வி பயின்றார். அதைத் தொடர்ந்து மன்ஹாட்டனில் உள்ள காட்சி கலை பள்ளியில் திரைக்கதை எழுதப் படித்தார்.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்கத் திரைப்பட இயக்குநர்கள்
காத்தி யான்

**காத்தி யான்** () என்பவர் சீனாவில் பிறந்த அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் இயக்கிய நகைச்சுவை-நாடகத் திரைப்படமான டெட் பிக்ஸ் (2018) மற்றும் டிசி நீட்டிக்கப்பட்ட பிரபஞ்சத்தின் எட்டாவது படமான பேர்ட்ஸ் ஆஃப் பிரே (2020) ஆகியவை மூலம் அறியப்படுகிறார்.

## ஆரம்ப வாழ்க்கை மற்றும் கல்வி
யான் சீனாவில் பிறந்து, வாசிங்டன், டி. சி.க்கு அருகிலுள்ள வடக்கு வர்ஜீனியாவில் வளர்ந்தார். இவரது குடும்பம் சீனாவில் வசிக்கும் போது, யானின் தந்தைக்கு அமெரிக்காவில் சமூகவியல் படிக்க விசா வழங்கப்பட்டது. பின்னர் இரண்டு ஆண்டுகளுக்குப் பிறகு இவரின் தாயார் அமெரிக்காவிற்குச் சென்றார், மேலும் யான் தனது தாத்தா பாட்டிகளுடன் சீனாவில் வசித்து வந்தார். அதைத் தொடர்ந்து இவரது நான்காவது வயதில் அமெரிக்காவில் உள்ள பெற்றோருடன் மீண்டும் ஒன்று  சேர்ந்து வளர்ந்து வந்தார்.

இவர் இவரது பதினான்கு வயதில் ஹாங்காங்கிற்கு குடிபெயர்ந்தார்ந்து, அங்கு உயர்நிலைப் பள்ளியில் கல்வி பயின்றாள். பின்னர் இவர் நியூயார்க் பல்கலைக்கழகத்தில்பொது நிர்வாகத்தில் முதுகலை வணிக மேலாண்மையில் பட்டம் பெற்றார்.

## மேற்கோள்கள்

## வெளி இணைப்புகள்
*

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்கப் பெண் எழுத்தாளர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
லுத்ரா

***லுத்ரா*** என்பது நீர்நாய்களின் பேரினமாகும். இது லுட்ரினே துணைக்குடும்பத்தில் உள்ள ஏழு பேரினங்களில் ஒன்றாகும்.

## வகைப்பாட்டியல்
இந்த பேரினத்தில் பின்வரும் சிற்றினங்கள் உள்ளன:

### பரவியுள்ள இனங்கள்

### அழிந்துபோன சிற்றினங்கள்

* † *லுத்ரா அபினிசு*
* † *லுத்ரா பிரெசானா*
* † *லுத்ரா பிராவர்டி*
* † *லுத்ரா காசுடிக்லியோனிசு*
* † *லுத்ரா யூகெசினா*
* † *லுத்ரா பாத்திமாசோஹ்ரே*
* † *லுத்ரா பிராங்கோனிகா*
* † *லுத்ரா பலேண்டிகா*
* † *லுத்ரா சிம்ப்ளிசிடென்சு*
* † *லுத்ரா டிரினாக்ரியா*

பிலியோசீன் சகாப்தத்தின் பிற்பகுதியில் ஆசியாவில் இந்த பேரினமானது பெரும்பாலும் தோன்றியிருக்கலாம். இந்தப் பேரினத்தைச் சேர்ந்த மிகப் பழமையான புதைபடிமமானது *லு. பலேயின்டிகா* சிற்றினத்தைச் சேர்ந்தது. இது பிலியோசீனின் பிற்பகுதியினைச் சார்ந்தது.

## வாழ்விடம்
*லுத்ரா* சிற்றினங்கள் பகுதி நீர் வாழ் பாலூட்டிகள், எனவே இவை நீர் மற்றும் நிலம் இரண்டிலும் வாழ்வதற்கேற்ற தகவமைப்பினைக் கொண்டுள்ளன. முதிர்ந்த மரங்கள் மற்றும் பாறைகளால் சூழப்பட்ட நீரோடைகளின் ஆழமற்ற, குறுகிய பகுதிகளை இவை விரும்புகின்றன. இவை மீன்களை உண்ணுகின்றன. குறைவான மக்கள் நடமாட்டப் பகுதிகளிலும் இவை காணப்படுகின்றன. ஆனால் தாவரங்கள் மற்றும் பாறைகள் இல்லாத பகுதிகளை முற்றிலுமாகத் தவிர்க்கின்றன.

## உணவு
நீர்நாய்களின் உணவானது முக்கியமாக மீன்களைக் கொண்டிருக்கின்றன (எனவே, நீர் வாழ் சூழல்). இருப்பினும், குளிர்காலம் மற்றும் குளிர்ந்த சூழல்களில், மீன் நுகர்வு கணிசமாகக் குறைவாக இருக்கும் போது மற்ற வளங்களைத் தங்கள் உணவிற்காகப் பயன்படுத்துகின்றன. இவற்றின் உணவுகளில் நீர்நில வாழ்வன (முக்கியமாகத் தவளைகள் மற்றும் குளத்து ஆமைகள்), பறவை (முக்கியமாக வாத்துக்கள்), சிறிய கொறிணி மற்றும் நீர் வண்டு, நத்தை மற்றும் நண்டு போன்ற முதுகெலும்பிலி உயிரிகள் இருக்கலாம். இவை தாவரங்களையும், குறிப்பாகப் புற்களையும் உண்கின்றன. இந்த பன்முகத்தன்மை கொண்ட இரை மற்றும் இவற்றின் உணவுக்கான ஆதாரங்களுடன், நீர்நாய்கள் கிடைப்பனவற்றை உண்ணும் "சந்தர்ப்பவாத உண்பவர்களாக" கருதப்படுகின்றன.

## நடத்தை
சில நீர்நாய்கள் தனிமையில் வாழ்கின்றன, மற்றவை குழுக்களாக வாழ்கின்றன.

## மேற்கோள்கள்

பகுப்பு:பாலூட்டிகள்
பகுப்பு:ஊனுண்ணி விலங்குகள்
முகம்மது கபீருதீன்

**அக்கீம் முகம்மது கபீருதீன்** (*Hakeem Muhammad Kabeeruddin*) இந்தியாவைச் சேர்ந்த ஓர் உருது மொழி எழுத்தாளர் ஆவார்.  1894 ஆம் ஆண்டு ஏப்ரல் மாதம் 13 ஆம் தேதி பிறந்தார். யுனானி மருத்துவத்தின் கல்வியாளராக திகழ்ந்தார். அல்-மசிக்கு என்ற மாதாந்திர இதழை நிறுவினார். தஃப்தார்-அல்-மசிக்கு நிறுவானத்தின் கீழ் இப்பத்திரிகை வெளியிடப்பட்டது. உரூக் அப்சா என்ற பானத்தின் வாய்ப்பாடு இவரால் அறிமுகப்படுத்தப்பட்டது. 1976 ஆம் ஆண்டு சனவரி மாதம் 9 ஆம் நாளன்று முகம்மது கபீருதீன் காலமானார். 

இயாமியா அம்தார்டு பல்கலைக்கழகம் வழங்கும் விருதுக்கு அக்கீம் அல்லாமா கபீருதீன் பன்னாட்டு விருது எனப் பெயரிட்டதன் மூலம் இவருக்கு அஞ்சலி செலுத்தப்பட்டது.
## மேற்கோள்கள்

பகுப்பு:1894 பிறப்புகள்
பகுப்பு:1976 இறப்புகள்
பகுப்பு:இந்திய எழுத்தாளர்கள்
பகுப்பு:உருதுக் கவிஞர்கள்
மூன்றாம் பெரெனிஸ்

**மூன்றாம் பெரனிஸ்** (**Berenice III**) பண்டைய எகிப்தை ஆண்ட கிரேக்க தாலமி வம்சத்தின் இராணி ஆவார். முதலில் இவர் தனது தந்தை ஒன்பதாம் தாலமியுடன் சேர்ந்து எகிப்தின் இணை ஆட்சியாளராக செயல்பட்டார். பின்னர் தனது கணவர்களான பத்தாம் தாலமி மற்றும் பதினொன்றாம் தாலமியுடன் இணைந்து எகிப்தின் இணை ஆட்சியாளராக கிமு 101–88 முடியவும் மற்றும் கிமு 81- 80 வரையும் செயல்பட்டார். 
## இதனையும் காண்க
* பண்டைய எகிப்திய அரசிகள்
* தாலமி வம்சம்

## மேற்கோள்கள்

## உசாத்துணை
*
*

பகுப்பு:தாலமி வம்சம்
பகுப்பு:பெண் பரோவாக்கள்
பகுப்பு:எலனியக் காலம்
பகுப்பு:எகிப்தின் வரலாறு
போரோகுலா

**போரோகுலா** என்பவர் செங்கிஸ் கானின் தளபதிகளில் ஒருவர் ஆவார்.

மங்கோலியாவின் பழங்குடி இனங்களில் ஒன்றான சுர்கன் பழங்குடியினத்தைச் செபே அழித்த பிறகு இவர் கண்டுபிடிக்கப்பட்டார். இவர் செங்கிஸ் கானின் தாய் ஓவலுனிடம் கொடுக்கப்பட்டார்.

கலக்கல்ஜித் மணல் யுத்தத்தின்போது செங்கிஸ் கானின் மகன் ஒக்தாயியிக்கு கழுத்தில் அம்பு தாக்கிக் காயம் ஏற்பட்டபோது இவர் ஒக்தாயியின் கழுத்திலிருந்து இரத்தத்தை உறிஞ்சி அவரைக் காப்பாற்றினார். காப்பாற்றிய பிறகு எதிரிகள் எங்கு தப்பி ஓடினர் என்பதை இவர் செங்கிஸ் கானிடம் தெரிவித்தார். கோரி துமேட் பழங்குடியினம் மீது படையெடுக்க இவர் அனுப்பி வைக்கப்பட்டார். எனினும் எதிரி ஒற்றர்களால் தனிமைப்படுத்தப்பட்டுக் கொல்லப்பட்டார்.
பகுப்பு:மங்கோலியத் தளபதிகள்
நெகுதர்

**நெகுதர்** என்பவர் தங்க நாடோடிக் கூட்டத்தின் ஒரு நோயன் ஆவார். இவர் பெர்கேயின் கீழ் மங்கோலியத் தளபதியாகப் பணியாற்றினார். 13ஆம் நூற்றாண்டின் பிற்பகுதியில் மற்ற பல தங்க நாடோடிக் கூட்டத் தளபதிகளுடன் இவரும் இஸ்லாமைத் தழுவினார். இறுதியாக அகமது கான் என்ற முஸ்லீம் பெயரைத் தனக்கு வைத்துக் கொண்டார்.

பெர்கே மற்றும் குலாகுவுக்கு இடையிலான சண்டைகளுக்கு முன்னர் நடு ஆசியாவில் கிழக்குக் குராசான் மற்றும் அதைச் சுற்றியிருந்த பகுதிகளில் நெகுதர் அமைதியை ஏற்படுத்தினார். 1230களில் மங்கோலியப் பேரரசின் பிற தளபதிகளுடன் நெகுதர் தில்லி சுல்தானகத்தின் வடமேற்குப் பகுதிகள் மீது ஊடுருவல் நடத்தினார். 1260ஆம் ஆண்டு பெர்கே மற்றும் குலாகுவுக்கு இடையில் சண்டை ஏற்பட்டபோது காசுனி மற்றும் கிழக்கு ஆப்கானிஸ்தானில் பொதுவாக இருந்த பெர்கேயின் படைகளின் ஒரு குறிப்பிடத்தக்க எண்ணிக்கையிலான பிரிவின் மீது நெகுதர் கட்டுப்பாட்டைப் பெற்றார்.

நெகுதர் மற்றும் அவரது படைகள் இறுதியாகத் தற்கால ஆப்கானிஸ்தானின் காபூல் மற்றும் ஹெறாத் உள்ளிட்ட பல்வேறு பகுதிகளில் குடியமர்ந்தனர். அல்குவின் ஆட்சியின் போது சகதாயி கானரசுடன் இணைந்த ஆப்கானிஸ்தானில் இருந்த மங்கோலியர்கள் இவரது பெயரைத் தங்களது குழுவுக்கு வைத்துக்கொண்டனர். இன்று மங்கோலியாவில் அற்றுவிட்ட ஒரு பழமையான மங்கோலிய மொழியின் வடிவமான நிகுதரி என்ற மொழியானது ஆப்கானிஸ்தானில் வழக்கில் உள்ளது. இந்த மொழி நெகுதரின் பெயரைக் கொண்டுள்ளது.
## உசாத்துணை

பகுப்பு:மங்கோலியத் தளபதிகள்
சிரியாவின் கிளியோபாட்ரா செலினெ

**சிரியாவின் கிளியோபாட்ரா செலீன்** (**Cleopatra II Selene**), இவர் பிறப்பால் பண்டைய எகிப்தின் கிரேக்க தாலமி வம்சத்தை சேர்ந்த இளவரசி ஆவார். ஆனால் திருமணத்தால் செலூக்கிய வம்ச இராணி ஆவார். இவர் எகிப்தின் பார்வோன் எட்டாம் தாலமி-மூன்றாம் கிளியோபாட்ரா தம்பதியரின் மகளாக பிறந்தவர். இவர் தனது சகோகதரர்களான  ஒன்பதாம் தாலமி மற்றும் பத்தாம் தாலமிகளை திருமணம் செய்து கொண்டு பின்னர் திருமண முறிவு பெற்றார். பின்னர் செலூக்கிய வம்ச மன்னர்களான எட்டாம் ஆண்டியோசூஸ், ஒன்பதாம் ஆண்டியோசூஸ மற்றும பத்தாம் ஆண்டியோசூஸ் ஆகியவர்களை மணந்து விதவை ஆனார். இறுதியில் தனது மகன் 13-ஆம் ஆண்டியோசூசுடன் இணைந்து செலூக்கியப் பேரரசின் கீழ் இருந்த சிரியா பகுதியினை ஆட்சி செய்தார்.

## இதனையும் காண்க
* பண்டைய எகிப்திய அரசிகள்
* தாலமி வம்சம்
* செலூக்கியப் பேரரசு

## மேற்கோள்கள்

### உசாத்துணை

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* 
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## வெளி இணைப்புகள்

*An engraved gem from the Bibliothèque nationale de France, Cabinet des Médailles' collection. Inventory number: inv.58.1476; the engraved portraits could be depictions of Cleopatra Selene and Antiochus IX.
* One of Cleopatra Selene and Antiochus XIII's jugate coins exhibited in "The Seleucid Coins Addenda System (SCADS)" website maintained by Oliver D. Hoover.

பகுப்பு:பண்டைய எகிப்து
பகுப்பு:செலூக்கியப் பேரரசு
பகுப்பு:எகிப்தின் வரலாறு
பகுப்பு:பெண் பரோவாக்கள்
பகுப்பு:தாலமி வம்சம்
அஜு

**அஜு** என்பவர் மங்கோலியப் பேரரசு மற்றும் யுவான் அரச மரபின் ஒரு தளபதியும் வேந்தரும் ஆவார். மங்கோலிய உரியாங்கை இனத்தின் சர்சுட் பிரிவைச் சேர்ந்த இவரின் தந்தை யுவான் அரசமரபின் தளபதியான உரியங்கடை ஆவார். இவரது தாத்தா செங்கிஸ் கானின் மதிப்பு மிக்க தளபதி மற்றும் நோயனான சுபுதை ஆவார்.

## சுயசரிதை
1253ஆம் ஆண்டு இவர் தனது தந்தையைப் பின்பற்றினார். தலி இராச்சியத்தை வென்றார். 1258ஆம் ஆண்டு வடக்கு வியட்நாம் மீது உரியங்கடை மற்றும் அஜு 3,000 மங்கோலியர்கள் மற்றும் 10,000க்கும் மேற்பட்ட தலி பழங்குடியினத் துருப்புக்களைக் கொண்டு படையெடுத்தனர். இவர்கள் வியட்நாமின் தலைநகரான தாங் லோங்கைக் (தற்போதைய ஹனோய்) கைப்பற்றினார். இருந்தும் வியட்நாமிய திரான் இராணுவத்திற்கு எதிரான கள யுத்தத்தில் தோற்கடிக்கப்பட்ட பிறகு தங்களது படைகளுடன் பின்வாங்கினர். குப்லாய் கானின் ஆட்சி வரை இந்த உடன்பாடானது தொடர்ந்தது.

இவரும் இவரின் தந்தையும் 1258ஆம் ஆண்டு மோங்கே கான் மற்றும் குப்லாய் கானின் படைகளுக்கு ஆதரவு அளித்தனர். அஜு 10,000 வீரர்களைக் கொண்ட ஒரு தியூமனுக்குத் தலைமை தாங்கினார். இவரின் தந்தை உடல் நலம் குன்றியிருந்தபோது இவரது தியூமனானது 2 ஆண்டுகளில் 13 நகரங்களைக் கைப்பற்றியது. சாங் அரசமரபின் 40,000 துருப்புகளை அழித்தது. சிங்சோவுவா மற்றும் யோவஜியு ஆக்கிரமிப்புக்குப் பிறகு உரியங்கடை இளவரசன் குப்லாயை எச்சோவுவில் சந்தித்தார்.

1260ஆம் ஆண்டு குப்லாய் அரியணைக்கு வந்தபோது அஜு தனது அரண்மனையிலேயே தங்கி இருந்தார். அடுத்த ஆண்டு லியான்சுயியில் யுவான் துருப்புகளுக்குத் தலைமை தாங்க இவருக்கு ஆணையிடப்பட்டது. 1261 முதல் 1275 வரை இவர் சாங் இராணுவங்கள் மற்றும் கடற்படையை நொறுக்கினார். சியாங்யாங் யுத்தத்தின்போது கோதான் கனரகத் துப்பாக்கிகளைப் பயன்படுத்தி இவர் பன்செங் நகரத்தைக் கைப்பற்றினார். அந்த நகரத்தின் ஆளுநர் தற்கொலை செய்துகொண்டார். 1276ஆம் ஆண்டு ஒக்தாயியின் பேரனான கய்டுவிடமிருந்து பெஷ்பலிக்கைத் தற்காக்க இவர் நியமிக்கப்பட்டார். இளவரசன் சர்பனின் தோல்விக்குப் பிறகு இவர் இறந்தார். சர்பன் தனது எசமானர் குப்லாய்க்கு எதிராக 1287ஆம் ஆண்டு கலகத்தில் ஈடுபட்டார். ஆனால் சில ஆதாரங்களின்படி அஜு வரும் வழியில் 1286ஆம் ஆண்டு இறந்தார்.

## உசாத்துணை

பகுப்பு:1287 இறப்புகள்
பகுப்பு:மங்கோலியத் தளபதிகள்
சங்கீதா யாதவ்

**சங்கீதா யாதவ்** (*Sangeeta Yadavv*) ஓர் இந்திய அரசியல்வாதியும் இந்தியாவின் உத்தரபிரதேசத்தின் 17வது சட்டமன்ற உறுப்பினருமாவார். இவர் உத்தரபிரதேசத்தின் கோரக்பூர் மாவட்டத்திலுள்ள சௌரி-சௌரா (சட்டமன்றத் தொகுதி)யில் பாரதிய ஜனதா கட்சியின் சட்டமன்ற உறுப்பினராக உள்ளார்.

## ஆரம்ப வாழ்க்கையும் கல்வியும்
சங்கீதா, 1981 ஆம் ஆண்டு ஜூலை 20 ஆம் தேதி மகாராட்டிராவின் மும்பையிலுள்ள போரிவலியில் ஆர்.பி. யாதவ் என்பவருக்கு பிறந்தார். 2009 இல், இவருக்கு அஜய் குமார் (வருமான வரி இணை ஆணையர்) என்பவருடன் திருமணம் நடைபெற்றது. சங்கீதா பிற்படுத்தப்பட்ட வகுப்பு ( யாதவர் ) சமூகத்தைச் சேர்ந்தவர். 2004 இல் காசியாபாத் எம் எம் எச் கல்லூரியில் இளங்கலை சட்டப் பட்டம் பெற்றார் 

## அரசியல் வாழ்க்கை
சங்கீதா யாதவ் , உத்தரப் பிரதேசத்தின் 17வது சட்டப் பேரவைத் தேர்தலில் (2017) தனது அரசியல் பயணத்தைத் தொடங்கினார். இவர் சௌரி-சௌரா (சட்டமன்றத் தொகுதி) விலிருந்து பாரதிய ஜனதா கட்சியின் வேட்பாளராக அறிவிக்கப்பட்டார். சமாஜ்வாதி கட்சி வேட்பாளர் மனோரஞ்சன் யாதவை 45,660 வாக்குகள் வித்தியாசத்தில் தோற்கடித்து சட்ட மன்ற உறுப்பினராக தேர்ந்தெடுக்கப்பட்டார்.

## சான்றுகள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மாநிலங்களவை உறுப்பினர்கள்
சிகி குதுகு

**சிகி குதுகு** என்பவர் மங்கோலியப் பேரரசின் ஆரம்ப ஆண்டுகளில் உயர்நிலை மந்திரியாகப் பணியாற்றியவர் ஆவார். இவர் மங்கோலியப் பேரரசைத் தோற்றுவித்தச் செங்கிஸ் கானின் தத்துத் தம்பி ஆவார்.

## வாழ்க்கை
*[[மங்கோலியர்களின் இரகசிய வரலாறு|மங்கோலியர்களின் இரகசிய வரலாற்றின்]]* படி, சிகி குதுகு ஒரு தாதர் உயர்குடியின மனிதனின் மகனாவார். 1190களின் போது மங்கோலியர்கள் மற்றும் தாதர்களுக்கு இடையில் நடைபெற்ற சண்டையின்போது குழந்தையான இவர் தொலைந்துவிட்டார். பிறகு செங்கிஸ் கானின் ஆட்களால் கண்டுபிடிக்கப்பட்டார். கானின் தாய் ஓவலுனிடம் இவர் கொண்டு வரப்பட்டார். ஓவலுனால் மகனாகத் தத்தெடுக்கப்பட்டார்.

சிகி குதுகு சட்ட விவகாரங்களை நன்றாக அறிந்தவராக இருந்தார். மங்கோலியப் பேரரசின் ஆரம்ப ஆண்டுகளின் போது யசா எனும் மங்கோலியச் சட்ட வரைவிற்குப் பெரும் பங்களித்தார். 1206ஆம் ஆண்டு ஒரு நீதிபதியாகச் செங்கிஸ் கானால் இவர் நியமிக்கப்பட்டார். தீர்ப்புகள் மற்றும் குற்ற விவகாரங்கள் பற்றிய பதிவுகளை வைத்திருப்பது இவரது பணியின் ஒரு பகுதியாக இருந்தது. மங்கோலியப் பேரரசின் பிரதம மந்திரியாகிய எலு சுகையுடன் இவர் நல்ல நட்புறவில் இருந்தார்.

1221ஆம் ஆண்டு குவாரசமியப் பேரரசுக்கு எதிரான பர்வான் யுத்தத்தில் மங்கோலிய இராணுவத்திற்குச் சிகி குதுகு தலைமை தாங்கினார். குவாரசமியப் பேரரசுக்குச் சுல்தான் ஜலாலுதீன் மிங்புர்னு தலைமை தாங்கினார். மங்கோலியர்கள் குவாரசமியர்களால் தோற்கடிக்கப்பட்ட சில தோல்விகளில் இதுவும் ஒன்றாகும். சிந்து ஆற்று யுத்தத்தில் செங்கிஸ் கானுடன் சிகி குதுகு இணைந்து கொண்டார். பிறகு செங்கிஸ் கானின் ஒன்று விட்ட தம்பியான டொலுன் செர்பியுடன் நிசாபூருக்கு இவர் அனுப்பி வைக்கப்பட்டார். நிசாபூரில் இவரது பணியை முடித்த பிறகு மங்கோலியாவிற்கு அனுப்பப்பட்டுக் கொண்டிருந்த காசுனியில் பிடிக்கப்பட்டக் கைவினைஞர்களைப் பார்த்துக்கொள்ளும் பொறுப்பு இவருக்கு வழங்கப்பட்டது. காசுனியில் தனது பணியை முடித்த பிறகு துலக் நகர முற்றுகைக்குச் சிகி குதுகு தலைமை தாங்கினார். அந்நகரின் ஆளுநரான அசாபி நிசாவர் திறை செலுத்த ஒப்புக் கொண்டார். துரலக் நகரத்தை இணைத்த பிறகு மெர்வ் நகரத்தின் மங்கோலியச் சார்பு அரசைப் பதவியில் இருந்து இறக்கிய கிளர்ச்சியை ஒடுக்கும் பணியில் ஈடுபட்டார்.

1240ஆம் ஆண்டு வட சீனாவில் தலைமை நீதிபதியாக ஒக்தாயி கானால் சிகி குதுகு நியமிக்கப்பட்டார். இவர் 1250ஆம் ஆண்டு இறந்தார்.

மங்கோலியர்களின் இரகசிய வரலாறு காவிய நூலை எழுதிய நபர்களில் இவரும் ஒருவர் என புராணக் கதைகள் உள்ளன.

## உசாத்துணை

* *[[மங்கோலியர்களின் இரகசிய வரலாறு]]*

பகுப்பு:1250 இறப்புகள்
பகுப்பு:மங்கோலியப் பேரரசின் மக்கள்
பகுப்பு:சீன மொழி வார்த்தைகளைக் கொண்ட கட்டுரைகள்
புரோடாக்டினியம்(IV) புரோமைடு

**புரோடாக்டினியம்(IV) புரோமைடு** (*Protactinium(IV) bromide*) என்பது PaBr4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆக்டினைடு ஆலைடாக வகைப்படுத்தப்படும் இச்சேர்மம் புரோடாக்டினியமும் புரோமினும் சேர்ந்து வினைபுரிவதால் இச்சேர்மம் உண்டாகிறது. புரோடாக்டினியம்(IV) புரோமைடு கதிரியக்கப்பண்பு கொண்டதாகும். புரோமினுடைய பழுப்பு நிறம் காரணமாக புரோடாக்டினியம்(IV) புரோமைடு நாற்கோண வடிவத்தில் பழுப்பு நிற படிகங்களாகக் காணப்படுகிறது. வெற்றிடத்தில் 400 பாகை செல்சியசு வெப்பநிலையில் இச்சேர்மம் பதங்கமாகிறது. புரோடாக்டினியம்(IV) புரோமைடு சேர்மத்தின் கட்டமைப்பு புரோடாக்டினியம்(IV) புரோமைடு சேர்மத்தின் கட்டமைப்புக்கு அருகில் உள்ளது.
## தயாரிப்பு
புரோடாக்டினியம்(V) புரோமைடுடன் ஐதரசன் வாயு அல்லது அலுமினியத்தைச் சேர்த்து வினைபுரியச் செய்வதன் மூலம் புரோடாக்டினியம்(IV) புரோமைடு உருவாகிறது.:

::3 PaBr5 + Al ---> 3 PaBr4 + AlBr3 
:: 2 PaBr5 + H2 ---> 2 PaBr4 + 2 HBr

## பண்புகள்
ஆண்டிமனி(III) ஆக்சைடுடன்  புரோடாக்டினியம்(IV) புரோமைடு வினைபுரிந்து புரோடாக்டினியம் புரோமேட்டு கிடைக்கிறது:

:: 3 PaBr4 + Sb2O3---> 3 PaOBr2 + 2 SbBr3

## மேற்கோள்கள்

பகுப்பு:புரோமைடுகள்
பகுப்பு:புரோடாக்டினியம் சேர்மங்கள்
பகுப்பு:ஆக்டினைடு ஆலைடுகள்
அந்தோனி புரூக்

**அந்தோனி புரூக்** அல்லது **ராஜா மூடா அந்தோனி புரூக்** (ஆங்கிலம்: *Anthony Brooke* அல்லது *Anthony Walter Dayrell Brooke*; மலாய்: *Rajah Muda Sarawak Anthony Brooke*) (பிறப்பு: 10 டிசம்பர் 1912 – இறப்பு: 2 மார்ச் 2011), என்பவர் சரவாக் மாநிலத்தில், வெள்ளை இராஜா எனும் புரூக் பரம்பரையில்; சரவாக் இராச்சியத்தில் **ராஜா மூடா சரவாக்** எனும் ஓர் இளவரசர்.

இவரின் மாமா சார்லசு வைனர் புரூக், 25 ஆகஸ்டு 1937-இல், இவரை வெள்ளை இராஜா பரம்பரையில்; ராஜா மூடா சரவாக் எனும் இளவரசர் பதவியை வழங்கினார்.

அந்தோனி புரூக்கின் தந்தையார் பெர்த்திராம் புரூக். இவர் (பெர்த்திராம் புரூக்); வெள்ளை இராஜா புரூக் பரம்பரையில் இரண்டாவது இராஜாவான சார்லசு புரூக் *(Charles Brooke)* என்பவரின் இரண்டாவது மகனாவார். மூன்றாவது இராஜா சார்லசு வைனர் புரூக்கின் தம்பியாவார்.

## பொது

**வெள்ளை இராஜா**, (*White Rajahs* அல்லது *Rajah of Sarawak*) என்பது சரவாக் மாநிலத்தில், சரவாக் இராச்சியம் எனும் ஆட்சியை நிறுவிய ஒரு பிரித்தானியக் குடும்பத்தின் வம்ச முடியாட்சி. அதுவே ஒரு முன்னாள் மன்னராட்சி ஆகும்.

1840-ஆம் ஆண்டுகளில், போர்னியோ தீவின் வடமேற்குப் பகுதியில் **சரவாக் சுல்தானகம்** எனும் சரவாக் இராச்சியம் ஆட்சி செய்தது.

## வரலாறு

அந்தோனி புரூக் இங்கிலாந்தில் பிறந்து வளர்ந்தவர். இங்கிலாந்து ஈடன் கல்லூரி *(Eton College);* டிரினிட்டி கல்லூரி *(Trinity College);* மற்றும் லண்டன் பல்கலைக்கழகம் *(University of London)* ஆகிய கல்வி நிலையங்களில் படித்தவர்.

1930-ஆம் ஆண்டுகளில், அந்தோனி புரூக், சரவாக் இராச்சியத்தின் அரசு பொதுச் சேவையில் நிலத்துறை மற்றும் பதிவுத் துறை *(Land and Registry Department)* உட்பட பல்வேறு துறைகளில் சேவை செய்தவர். பின்னர் நீதியாளராகவும் (மாஜிஸ்திரேட்) பணியாற்றினார்.

### சிறப்பு ஆணையர்

1941 நவம்பரில், இரண்டாம் உலகப் போரின் போது, பிரித்தானிய இராணுவப் பணியில் சேர்ந்தார். மேலும் 1941 முதல் 1944 வரை இலங்கை, கண்டி, உளவுப் படையில் ஓர் அதிகாரியாகப் பணியாற்றினார்.

1944 முதல் 1945 வரை ஐக்கிய இராச்சியத்தில், சரவாக்கின் சிறப்பு ஆணையராகவும் சேவை செய்தவர்.

## புரூக் வம்சாவழியினர்

## மேற்கோள்கள்

## சான்றுகள்

* Barley, Nigel (2002), *White Rajah*, Time Warner: London. .
* 
* 
* 

## வெளி இணைப்புகள்
* Home Page of Anthony Brooke
* Operation Peace Through Unity Website 
* Anthony Walter Brooke Obituary by New Zealand Herald

பகுப்பு:போர்னியோ
பகுப்பு:சரவாக் மக்கள்
பகுப்பு:சரவாக் வரலாறு
பகுப்பு:மலேசிய வரலாறு
பகுப்பு:சரவாக் அரசியல்வாதிகள்
பகுப்பு:மலேசிய அரச குடும்பங்கள்
பிரணவ் வெங்கடேசு

**பிரணவ் வெங்கடேசு** (*pranav venkatesh* ) இந்தியாவின் 75 ஆவது சதுரங்க கிராண்டுமாசுட்டராக அறிவிக்கப்பட்டுள்ளார். இதன் மூலம் 15 வயது நிறைவடைந்த பிரணவ் தமிழகத்தின் 27 ஆவது கிராண்டுமாசுட்டர் என்ற சிறப்புக்கு உரியவரானார்.

சென்னை வேலம்மாள் பள்ளியில் பத்தாம் வகுப்பு படித்து வரும் பிரணவ், இளம் வயதிலிருந்தே பல்வேறு சதுரங்க போட்டித் தொடர்களில் பங்கேற்று பதக்கங்கள் பல வென்றிருக்கிறார். மேலும் மாநில அளவிலான சதுரங்க வெற்றியாளர் போட்டியில் மூன்று முறை வெற்றியாளர் பட்டமும், 2021-ம் ஆண்டில் நடைபெற்ற உலக அளவிலான அதிவேக சதுரங்க வகைப் போட்டியில் வெண்கலப் பதக்கமும் வென்றுள்ளார்.

2021-ம் ஆண்டு நடைபெற்ற முதல் சுற்றான செர்பியா திறந்தநிலை சதுரங்கப் போட்டியில் வெற்றி பெற்று கிராண்டுமாசுட்டர் பட்டத்திற்கான முதலாவது தகுதியைப் பெற்றார். அங்கேரியின் புடாபெசுட்டு நகரில் சூன் மாதம் நடைபெற்ற போட்டியில் இப்பட்டத்திற்கான இரண்டாம் தகுதி நிலைக்கு பிரணவ் தேர்வானார். இறுதியாக உருமேனியாவில் நடந்த இறுதி ஆட்டத்தில் 9 சுற்றுகளில் 7 புள்ளிகள் பெற்று கிராண்டுமாசுட்டர் பட்டத்தை வென்றார்.

பிரணவின் தந்தை எம். வெங்கடேசு ஒரு தகவல் தொழில்நுட்ப வல்லுநர் ஆவார்.

## மேற்கோள்கள்

பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:தமிழக சதுரங்க வீரர்கள்
பகுப்பு:சென்னை மக்கள்
பியூ பிளின்

**பியூ பிளின்** () (பிறப்பு: மார்ச்சு 23, 1970) என்பவர் அமெரிக்க நாட்டு திரைப்படத் தயாரிப்பாளர் ஆவார். இவர் நடிகர் டுவெயின் ஜான்சன் என்பவர் நடித்த ஹெர்குலிஸ்: த திரசியன் வோர்ஸ் (2014), சான் ஆன்ட்ரியாஸ் (2015), ஸ்கைஸ்கிராப்பர் (2018) மற்றும் ராம்பேஜ் (2018) போன்ற வெற்றித் திரைப்படங்களை தயாரித்ததற்காக மிகவும் பிரபலமானவர். இவர் 2001 ஆம் அண்டு திரைப்பட நடிகை மார்லி ஷெல்டனை திருமணம் செய்து கொண்டார், இவர்களுக்கு இரண்டு மகள்கள் உள்ளனர்.

## தொழில்
இவர் ஆரம்பத்தில் தயாரிப்பாளர் ஸ்காட் ருடினின் நிர்வாக உதவியாளராக இருந்தார். பின்னர் 1996 ஆம் ஆண்டு முதல் ஜான்சு என்ற திரைப்படம் மூலம் தயாரிப்பாளராக அறிமுகமானார். இவர் 18 ஆண்டுகளுக்கும் மேலாக அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் மற்றும் தயாரிப்பாளர்கள் கில்ட் ஆப் அமெரிக்காவின் உறுப்பினராகவும் உள்ளார்.

இவரது சொந்த அசல் யோசனையின் அடிப்படையில் சான் ஆன்ட்ரியாஸ் என்ற படம் 2015 ஆம் ஆண்டு வெளியானது. இது நியூ லைன் சினிமா மற்றும் வார்னர் புரோஸ். நிறுவனங்களில் 2015 ஆம் ஆண்டின் மிகவும் வெற்றிகரமான திரைப்படமாகும், அத்துடன் உலகளவில் $475 மில்லியன் வசூலித்தது. அதைத் தொடர்ந்து ஜர்னி டு தி சென்டர் ஆப் தி எர்து (2008), தி ரைட் (2011), ஜர்னி 2: தி மிஸ்டீரியசு ஐலேண்ட் (2012), ஹன்ஸல் அண்ட் க்ரேடெல் (2013) மற்றும் பேவாட்சு (2017) போன்ற பல படங்களை தயாரித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
தானி கார்சியா

**தானி கார்சியா** () (பிறப்பு: நவம்பர் 29, 1968) என்பவர் அமெரிக்க நாட்டு தொழிலதிபர், முதலீட்டாளர் மற்றும் திரைப்படத் தயாரிப்பாளர் ஆவார். இவர் மியாமி பல்கலைக்கழகத்தில் தொழில் முறையில் பட்டம் பெற்றதைத் தொடர்ந்து, 1992 இல் மெரில் லிஞ்சில் நிதித்துறையில் தனது வாழ்க்கையைத் தொடங்கினார்.

இவர் 2008 இல் நடிகர் டுவெயின் ஜான்சனின் வாழ்க்கையை நிர்வகிக்கத் தொடங்கினார். 2012 ஆம் ஆண்டில் கார்சியா செவன் பக்சு புரொடக்சன்சு என்ற தயாரிப்பு நிறுவனத்தை இணைந்து நிறுவினார், இவர் டுவெயின் ஜான்சன் நடித்த பேவாட்சு (2017), சுமான்சி: வெல்கம் டூ தி ஜங்கிள் (2017), ஹோப்ஸ் அண்டு ஷா (2019), ஜங்கிள் குரூசு (2021) மற்றும் பிளாக் ஆடம் (2022) போன்ற பல படங்களைத் தயாரித்துள்ளது என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* 

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:தொலைக்காட்சி தயாரிப்பாளர்கள்
கேரி யுவரோவ்ஸ்கி

**கேரி யுவரோவ்ஸ்கி** (; உச்சரிப்பு: /jʊəˈrɒfski/; பிறப்பு: ஆகஸ்ட் 19, 1970) ஒரு அமெரிக்க விலங்குரிமை செயற்பாட்டாளரும் விரிவுரையாளரும் ஆவார். தற்கால நனிசைவ சித்தாந்தத்தில் அவர் பெரும் தாக்கத்தை ஏற்படுத்தியவராவார்.

2002-க்கும் 2005-க்கும் இடையிலான காலகட்டத்தில் யுவரோவ்ஸ்கி அளித்த நனிசைவ வாழ்வுமுறையினை ஊக்குவிக்கும் பல பொது விரிவுரைகளுக்கு பீட்டா (PETA) அமைப்பி நிதியுதவி வழங்கி உதவியது. 2010-ஆம் ஆண்டில், ஜார்ஜியா தொழில்நுட்பப் பல்கலைக்கழகம் கல்லூரியில் இவர் ஆற்றிய உரை யூடியூப் காணொளியாக வெளியானதைத் தொடர்ந்து யுவரோவ்ஸ்கியின் புகழ் உலகம் முழுவதும் (குறிப்பாக இஸ்ரேலில்) வேகமாகப் பரவியது. மில்லியன் கணக்கில் பார்வைகளைப் பெற்ற அந்தக் காணொளி பல மொழிகளில் மொழிபெயர்க்கப்பட்டுள்ளது. யுவரோவ்ஸ்கி அவரது செயற்பாடுகளுக்காகப் பலரால் பாராட்டப்பட்டும் அவரது தீவிரக் கருத்துக்களுக்காக மற்றவர்களால் விமர்சிக்கப்பட்டும் உள்ளார். இவர் 1997 மற்றும் 2001-ஆம் ஆண்டுகளுக்கு இடையில் 13 முறை கைது செய்யப்பட்டார். மேலும் 1999 இல் கனடாவில் உள்ள ஒரு உரோமப் பண்ணையை சோதனை செய்து 1997-ல் மின்க் (mink) எனப்படும் 1,542 உரோமக்கீரிகளை விடுவித்து அதற்காக 77 நாட்கள் கடுங்காவல் சிறையில் கழித்துள்ளார். கனடா, ஐக்கிய இராச்சியம் ஆகிய நாடுகளுக்கும் நுழைவதற்கும் இவர் நிரந்தரமாகத் தடை செய்யப்பட்டுள்ளார்.

மார்ச் 30, 2017 அன்று, யுவரோவ்ஸ்கி தனது முகநூல் பக்கத்தில் தனது விலங்குரிமை செயற்பாடுகளுக்கு ஓய்வு கொடுப்பதாக அறிவித்தார்: "எனது தேக்கம் முற்றிலுமாகத் தீர்ந்து விட்டது. எனவே விலங்குரிமைத் திட்டங்களில் மாணவர்களுக்கு உதவுவது, நனிசைவ வாழ்வுமுறையினைத் துவங்கும் நபர்களின் மின்னஞ்சல் கேள்விகளுக்கு பதிலளிப்பது உள்ளிட்டவை தவிர வேறு வகையில் இனி வலைதளங்களிலோ நேர்முக செயற்பாடுகளிலோ இனி பங்கு கொள்ள மாட்டேன்" என்று தனது விடைபெறும் உரையில் அவர் கூறியிருந்தார்.

## வாழ்க்கைக் குறிப்பு
thumb|2010-ம் ஆண்டின் நடுப்பகுதியில் யுவரோவ்ஸ்கி ஆற்றிய உரையொன்றைத் தொடர்ந்து நடத்தப்பட்ட ஒரு கேள்வி–பதில் அமர்வு
யுவரோவ்ஸ்கி அமெரிக்காவின் மிச்சிகனில் உள்ள டெட்ராய்டில் ஒரு யூத குடும்பத்தில் பிறந்தார். அவர் ஓக் பார்க் நகரில் வளர்ந்தார். யுவரோவ்ஸ்கி தனது வலது முன்னங்கையின் பெரும்பகுதியில் முகமூடி அணிந்த வண்ணம் ஒரு முயலைப் பிடித்துக் கொண்டு வண்ணம் இருக்கும் தனது சொந்த உருவத்தைப் பச்சை குத்திக் கொண்டுள்ளார்.

2013-ம் ஆண்டு ஒரு நேர்காணலில் யுவரோவ்ஸ்கி தனது உயர்நிலைப் பள்ளி வாழ்க்கையில் தான் பிறருக்குத் தொல்லை தரும் ஒரு "வாண்டுப்பையனாக" விளங்கியதாகக் கூறினார். தான் அங்கு படித்த நான்கு ஆண்டுகள் முழுவதும் வேண்டுமென்றே கணித வகுப்புகளைப் புறக்கணித்ததை அந்த நேர்காணலில் அவர் பகிர்ந்து கொண்டார். மேலும் அப்பள்ளிப் படிப்பின் முடிவில் இச்செய்தியை அறிந்த அப்பள்ளியின் முதல்வர் தனக்கு பள்ளிப் படிப்புச் சான்றிதழை வழங்க மறுத்ததையும் பின்னர் அதை எதிர்த்து உறுதியுடன் நின்ற தனக்கு வேறு வழியின்றி சான்றிதழ் வழங்க முதல்வர் ஒப்புதல் அளித்ததையும் யுவரோவ்ஸ்கி நினைவு கூர்ந்தார். யுவரோவ்ஸ்கி ஓக்லாந்துப் பல்கலைக்கழகத்தில் இதழியல் துறையில் பி.ஏ. பட்டப்படிப்பை முடித்து மேலும் ஸ்பெக்ஸ் ஹோவர்ட் ஸ்கூல் ஆஃப் மீடியா ஆர்ட்ஸ் கல்லூரியில் வானொலி ஒலிபரப்புத் துறையில் பட்டம் பெற்றுள்ளார்.

## மேற்கோள் தரவுகள்

## வெளியிணைப்புகள்

*
* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:விலங்குரிமை செயற்பாட்டாளர்கள்
நல்லத்தம்பி கலைச்செல்வி

**நல்லத்தம்பி கலைச்செல்வி** (*N Kalaiselvi*) என்பவர் இந்திய அறிவியலாளரும் இந்தியாவின் அறிவியல் மற்றும் தொழிலக ஆய்வு மன்றத்தின் தற்போதைய தலைமை இயக்குநரும் ஆவார். இப்பதவியினை வகிக்கும் முதல் பெண் என்ற பெருமையினையும் இவர் பெறுகின்றார்.

## இளமையும் கல்வியும்
கலைச்செல்வி இந்தியாவின் தென்மாநிலமான தமிழ்நாட்டின் திருநெல்வேலி மாவட்டம் அம்பாசமுத்திரம் அருகிலுள்ள விக்கிரமசிங்கபுரத்தைச் சேர்ந்தவர். கலைச்செல்வி இங்குள்ள தூய ஜோசப் நடுநிலைப் பள்ளியில் 8-ம் வகுப்பு வரையும், பாளையங்கோட்டை காந்திமதி அம்பாள் மகளிர் மேல்நிலைப் பள்ளியில் 9 முதல் 12-ம் வகுப்பு வரையும் பள்ளிக் கல்வியினை முடித்துள்ளார். திருநெல்வேலியில் பள்ளிக் கல்வியினை முடித்த இவர் சிதம்பரம், அண்ணாமலைப் பல்கலைக்கழகத்தில் முனைவர் பட்டம் பெற்றார்.

## ஆய்வாளர் பணி
முனைவர் பட்ட ஆய்வினை முடித்து அறிவியல் மற்றும் தொழிலக ஆய்வு மன்றத்தின் ஆராய்ச்சியாளராகச் சேர்ந்த கலைச்செல்வி, இந்த ஆய்வுக் கழகத்தின் ஆய்வு நிறுவனங்களுள் ஒன்றாக மத்திய மின் வேதியியல் ஆய்வு மையத்தின் இயக்குநராக 2019ஆம் ஆண்டு நியமிக்கப்பட்டார். தற்பொழுது இந்திய அரசு இவரை இந்தியாவின் அறிவியல் மற்றும் தொழிலக ஆய்வு மன்றத்தின் தலைமை இயக்குநராக நியமித்துள்ளது.

## சாதனைகளும் விருதுகளும்

* வருகை ஆய்வாளர் விருது, இந்திய தேசிய அறிவியல் கழகம், புது தில்லி, 1999
* இளம் விஞ்ஞானி கருத்தரங்கு விருது (3 முறை) 1999, 2000 & 2001, மத்திய மின் வேதியியல் ஆய்வு மையம், காரைக்குடி
* கொரியாவின் பிரைன் பூல் ஆய்வு விருது, (தென் கொரியா) 2003
* ராமன் ஆய்வு விருது (அறிவியல் மற்றும் தொழிலக ஆய்வு மன்றம், இந்தியா) 2009ஆம் ஆண்டில் அமெரிக்கா ஆஸ்டினில் உள்ள டெக்சாஸ் பல்கலைக்கழகத்தில் ஆய்விற்காக வழங்கப்பட்டது.
* தென் கொரியாவிற்கு வருகை தரும் விஞ்ஞானிகளின் இந்திய தேசிய அறிவியல் கழகப் பரிமாற்றத் திட்டம்
* பெங்களூர், பொருளறிவியல் சமூக பதக்கம், 2015
* சி வி ராமன் மகளிர் அறிவியல் சாதனையாளர் விருது, 2019

## மேற்கோள்கள்

பகுப்பு:திருநெல்வேலி மாவட்ட மக்கள்
பகுப்பு:தமிழக அறிவியலாளர்கள்
கடைசி விவசாயி

**கடைசி விவசாயி** (*Kadaisi Vivasayi*) 2022 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை எம். மணிகண்டன் எழுதி, ஒளிப்பதிவு செய்து, இயக்கியிருந்தார். திரைப்படத்தில் எண்பத்தைந்து வயது விவசாயி நல்லாண்டியுடன், விஜய் சேதுபதி, யோகி பாபு, முனீஸ்வரன் ஆகியோர் நடித்திருந்தனர்.  ஈரோஸ் இன்டர்நேஷனல் தயாரித்த இத்திரைப்படம்  2022 பெப்ரவரி 11 அன்று வெளியிடப்பட்டது.

## கதைச்சுருக்கம்
கரிசல் நிலத்தில் ஒரு சிற்றூர். அந்த ஊரிலிருந்த வேளாண் நிலத்தை விற்றுவிட்டு வெளியேறிய மக்கள் இருபது ஆண்டுகளுக்குப் பிறகு குலதெய்வத்தை வழிபட வருகின்றனர். குலதெய்வ வழிபாட்டில் இருக்கும் நம்பிக்கைகளை கடைபிடித்தே ஆகவேண்டிய கட்டாயம் உள்ளது. வழிபாட்டுக்காக ஒரு மரக்கால் புது நெல் தேவைப்படுகிறது. ஆனால் நிலத்தை அனைவரும் வீட்டு மனை விற்பனையாளர்களிடம்  விற்றுவிட்ட நிலையில், ஒரே ஒரு கடைசி மூத்த விவசாயி மட்டும் ஒரு துண்டு நிலத்தில் விவசாயம் செய்து வருகிறார். அவரிடம் ஒரு மரக்கால் புதுநெல்லுக்காக ஊர் மக்கள் வேண்டி நிற்கின்றனர். அதை விளைவிக்க அந்த விவசாயி படும் பாடு கதைக் கருவாகும். 
      
## நடிகர்கள்
* நல்லாண்டி
* விஜய் சேதுபதி 
* யோகி பாபு 
* முனீஸ்வரன்
* ரைச்சல் ரபேக்க பிலிப்

## மேற்கோள்கள்

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
ஆறாம் கிளியோபாட்ரா

**ஆறாம் கிளியோபாட்ரா** (**Cleopatra VI Tryphaena**) பண்டைய எகிப்தை ஆண்ட கிரேக்க தாலமி வம்ச அரசி ஆவார். இவர் பனிரெண்டாம் தாலமியின் மனைவியும், ஏழாம் கிளியோபாற்றா மற்றும் பதிமூன்றாம் தாலமி, பதிநான்காம் தாலமிகளின் சகோதரியும் ஆவார்.

இவர் தனது கணவனும், மன்னருமான  பனிரெண்டாம் தாலமியுடன் எகிப்தின் இணை ஆட்சியாளராக இருக்கையில் கிமு 57-இல் இறந்தார்.

## இதனையும் காண்க
* தாலமி வம்சம்
* பண்டைய எகிப்திய அரசிகள்
## References

பகுப்பு:எகிப்தின் வரலாறு
பகுப்பு:தாலமி வம்சம்
குரூக் மக்கள்

**குரூக் மக்கள்** (**Kurukh** or **Oraon** or **Dhangar**) திராவிடர்கள் ஆவார். இவர்கள் பேசும் குரூக் மொழி, திராவிட மொழிக் குடும்பத்தைச் சேர்ந்தது.  குரூக் மக்கள் இந்தியாவின் ஜார்கண்ட், மேற்கு வங்காளம், ஒடிசா, சத்தீஸ்கர் போன்ற மாநிலங்களில் அதிகம் வாழ்கின்றனர். இம்மக்களை இந்திய அரசு பட்டியல் பழங்குடி வகுப்பில் சேர்த்துள்ளது. 

இம்மக்களை மகாராட்டிரா மாநிலத்தில் ஒரோன் அல்லது தங்கட் அல்லது தங்கர் மக்கள் என அழைக்கின்றனர்.

பாரம்பரியமாக காடுகளை நம்பி வாழ்ந்த ஓரோன் மக்கள் தற்போது  வேளாண்மைத் தொழில் செய்கின்றனர். மேலும் அசாம், மேற்கு வங்காளம் போன்ற மாநிலங்களில் குடிபெயர்ந்து தேயிலைத் தோட்டங்களில் பணிசெய்கின்றனர்.மேலும் வங்காள தேசம், பிஜி தீவுகளில் குடியேறி தேயிலைத் தோட்டங்களில் வேலை செய்கின்றனர்.

## சமயம்
குரூக் மக்கள் பின்பற்றும் பெரும்பான்மையான சமயங்கள் இந்து சமயம் 36%, கிறித்தவம் 30%, சர்னா சமயம் 32% மற்றும் பிற சமயங்களை 1% அளவில் பின்பற்றுகின்றனர்.

## மொழி
குரூக் மக்கள் திராவிட மொழிக் குடும்பத்தைச் சேர்ந்த குரூக் மொழியை பேசுகின்றனர்.
## இதனையும் காண்க
* இந்தியாவின் பட்டியலிடப்பட்ட பழங்குடிகள்
## மேற்கோள்கள்

## வெளி இணைப்புகள்
*kurukhworld.com
* Sinlung Sinlung - Indian tribes

பகுப்பு:பழங்குடிகள்
பகுப்பு:இந்தியப் பழங்குடிகள்
பகுப்பு:இந்திய இனக்குழுக்கள்
நிக்கல் பார்மேட்டு

**நிக்கல் பார்மேட்டு** (*Nickel formate*) Ni(HCOO)2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். பார்மிக் அமிலத்தின் நிக்கல் உப்பு நிக்கல் பார்மேட்டாக உருவாகிறது.   
 
## தயாரிப்பு
நிக்கல்(II) அசிட்டேட்டு அல்லது நிக்கல்(II) ஐதராக்சைடுடன் பார்மிக் அமிலத்தைச் சேர்த்து வினைபுரியச் செய்வதன் மூலம்  நிக்கல் பார்மேட்டு தயாரிக்கப்படுகிறது.

:Ni(OH)3 + 2HCOOH → Ni(HCOO)2 + 2 H2O
 
சோடியம் பார்மேட்டுடன் நிக்கல்(II) சல்பேட்டு சேர்மத்தை வினைபுரியச் செய்வதன் மூலமும் நிக்கல் பார்மேட்டு தயாரிக்கப்படுகிறது.

## பண்புகள்

ஓர் இருநீரேற்றாக நிக்கல் பார்மேட்டு பச்சை நிறங்கொண்டு மணமற்றதாகவும் எளிதில் தீப்பிடிக்காத ஒரு திண்மப் பொருளாக காணப்படுகிறது. தண்ணீரில் சிறிதளவு கரைகிறது. கட்டமைப்பில் ஒற்றைச்சரிவு கொண்ட படிக அமைப்பைக் கொண்டுள்ளது.  130-140 °செல்சியசு வெப்பநிலையில் இல் கவனமாக சூடாக்கும்போது நீரிலியாக  உருவாகிறது. வெற்றிடத்தில் 300 பாகை  செல்சியசு வெப்பநிலை வரை சூடாக்கப்படும் போது  தூய நிக்கல் உருவாகிறது.
## பயன்கள்
நிக்கல் மற்றும் நிக்கல் வினையூக்கிகள் போன்ற பிற நிக்கல் சேர்மங்களின் உற்பத்தியில் நிக்கல் பார்மேட்டு பயன்படுத்தப்படுகிறது.
## மேற்கோள்கள்

பகுப்பு:பார்மேட்டுகள்
பகுப்பு:நிக்கல் சேர்மங்கள்
21 ஆம் நூற்றாண்டு தேசிய மருத்துவ மையம்

**21 ஆம் நூற்றாண்டு தேசிய மருத்துவ மையம்** (*XXI Century National Medical Center*) மெக்சிகோ நாட்டின் சுற்றுப்புறப்  பகுதிகளில் ஒன்றான மருத்துவர்கள் காலனியில் அமைந்துள்ளது. ஒரு மருத்துவமனை வளாகமாக இது 1961 ஆம் ஆண்டு உருவாக்கப்பட்டது. மெக்சிகோ சமூக பாதுகாப்பு நிறுவனத்தால் மையம் நிர்வகிக்கப்படுகிறது. சுகாதார செயலகத்தால் நிர்வகிக்கப்படும் மெக்சிகோவின் பொது மருத்துவமனை மற்றும் ஃபெடரிகோ கோம்சு குழந்தைகள் மருத்துவமனை ஆகியவற்றை உள்ளடக்கிய சுகாதார கட்டிடங்களின் ஒரு பகுதியாக 21 ஆம் நூற்றாண்டு தேசிய மருத்துவ மையம் உள்ளது. இவை இரண்டும் மருத்துவ மையத்தை ஒட்டி அமைந்துள்ளன.
## மேற்கோள்கள்

பகுப்பு:மெக்சிக்கோ
உலோந்துரா

***உலோந்துரா*** என்பது அமெரிக்காவைச் சேர்ந்த நீர்நாய் பேரினமாகும்.

## சிற்றினங்கள்
இந்த சிற்றினங்கள் முன்னர் யூரேசிய நீர்நாய் பேரினமான *[[லுத்ரா|லுத்ராவில்]]* சேர்க்கப்பட்டிருந்தன. ஆனால் இவை இப்போது ஒரு தனிப் பேரினமாக மாற்றப்பட்டுள்ளன. இந்தப் பேரினமானது நான்கு வாழும் சிற்றினங்களுடன் அறியப்பட்ட ஒரு புதை படிவ சிற்றினத்தினையும் உள்ளடக்கியது:

### வாழும் சிற்றினங்கள்

### அழிந்துபோன சிற்றினம்

## மேற்கோள்கள்

பகுப்பு:பாலூட்டிகள்
பகுப்பு:பாலூட்டிப் பேரினங்கள்
கிளியோபாட்ரா செலினெ

**கிளியோபாட்ரா செலீன்** (**Cleopatra Selene II**), பண்டைய எகிப்தை ஆண்ட தாலமி வம்சத்தின் இறுதி இராணியான ஏழாம் கிளியோபாட்ரா மற்றும் உரோமை படைத்தலைவர் மார்க் ஆண்டனிக்கும் கிமு 40-இல் பிறந்த இளவரசி ஆவார். இவர் லிபியா நாட்டின் ஆட்சியாளராக இருந்தவர். மேலும் இவர் நுமுடியா நாட்டின் ஆட்சியாளராக கிமு 25  – 25 வரை இருந்தவர். இவர் வட ஆப்பிரிக்காவின் மக்ரிபு பிரதேசத்தில் உள்ள  மௌரேட்டானியா நாட்டு மன்னர் ஜுபாவை மணந்தவர். இவருக்கு தாலமி  எனும் மகன் பிறந்தார். 

## இதனையும் காண்க
* தாலமி வம்சம்

## மேற்கோள்கள்

## உசாத்துணை
* 
* 
* 
* Cassius Dio – *Roman History*
* Plutarch – *Makers of Rome* – Mark Antony
* Suetonius – *The Lives of [[the Twelve Caesars]]* – Augustus & Caligula
* Encyclopædia Britannica – Juba II

## மேலும் படிக்க
* Draycott, Jane (22 May 2018). "Cleopatra's Daughter: While Antony and Cleopatra have been immortalised in history and in popular culture, their offspring have been all but forgotten. Their daughter, Cleopatra Selene, became an important ruler in her own right". *[[History Today]]*.
* Moran, Michelle. "Behind the Scenes of Cleopatra's Daughter ".
* 

பகுப்பு:தாலமி வம்சம்
நெடுந்தூரப் புகைப்படக் கலை

**நெடுந்தூரப் புகைப்படக் கலை** (*Long distance photography*) ஏன்பது ஒரு வகையான எண்ணிம புகைப்படம் எடுத்தல் கலையாகும். வளிமண்டலத்தின் மூலம் நெடுந் தூரத்தில் காணக்கூடிய பொருளை புகைப்படம் எடுத்தல் இக்கலையில் உள்ளடங்கியுள்ளது. கொடுக்கப்பட்ட ஒரு பொருள் வானப் பின்னணியில் தெளிவான வானத்தின் கீழ் எவ்வளவு தொலைவில் காணமுடியும் என்ற நெடுந்தொலைவை இப்புகைப்படம் தீர்மானிக்கிறது.. கோட்பாட்டளவில் சுமார் 330 கி.மீ. தூரம் என்ற அதிகபட்ச வரம்பு ராலே சிதறல்  நிலைகளால் வரையறுக்கப்படுகிறது.. நடைமுறையில் இந்த அதிகபட்ச வரம்பு பல காரணிகளைப் பொறுத்து அமைகிறது.:

* பார்வைக் கோடு வடிவியல்
* ஒளிவிலகல்
* வளிமண்டலத்தில் ஒளிச் சிதறலும் ஒளி ஈர்ப்பும்
* மனித கண்ணின் உணர்திறன்
## வகைகள்
;நீண்ட தூர அவதானிப்பு: தரையுடன் உறுதியாக தொடர்பு கொண்டுள்ள அல்லது நிலத்தின் மேலுள்ள இரண்டு பொருட்களுக்கு இடையேயான தொலைவுக் காட்சியைக் கைப்பற்றுவது நெடுந்தொலைவு அவதானிப்பு என அழைக்கப்படுகிறது. 
;வான்வழி அவதானிப்பு: புகைப்படக் கருவியின் இடத்தைப் பொருட்படுத்தாமல் வளிமண்டலத்தில் மிகவும் தீவிரமான தூரத்திலிருந்து பொருட்களை கைப்பற்றுவது வான்வழி அவதானிப்பு என அழைக்கப்படுகிறது.
## படமெடுக்கப்பட்ட அதிகபட்ச தொலைவு

2017 ஆம் ஆண்டு  சூரிய உதயத்திற்கு முன் பிரான்சு நாட்டிலுள்ள துலூசு நகரத்தில் கைப்பற்றப்பட்ட பிளாங்கு மலை - இதுவரை கைப்பற்றப்பட்ட புகைப்படங்களில் மிக அதிக தூரம் - 538 கி.மீ.

பிளாங்கு மலை செருமனியில் உள்ள கொலோனுக்கு மேலே தரை மட்டத்திலிருந்து 4000மீ உயரத்தில் பார்த்தது. 1948 ஆம் ஆண்டில் அறிக்கையிடப்பட்ட அவதானிப்பு - சுமார் 530 கி.மீ.

2016 ஆம் ஆண்டு துலூசு நகரத்தில் கைப்பற்றப்பட்ட 4102 மீட்டர் உயரம் கொண்ட பாரே டி எக்ரின்சு மலை புகைப்படம்

## மேற்கோள்கள்

பகுப்பு:ஒளிப்படக்கலை
குட்டை வால் கீரி

**குட்டை வால் கீறி** *(உர்வா பிராச்சியுரா* ) என்பது தீபகற்ப மலேசியா, சுமத்ரா மற்றும் போர்னியோவை பூர்வீகமாகக் கொண்ட ஒரு கீரி சிற்றினமாகும். இது கடல் மட்டத்திலிருந்து  உயரம் வரையுள்ள பசுமையான காடு மற்றும் கிராமப்புற தோட்டங்களில் வாழ்கிறது. பன்னாட்டு இயற்கைப் பாதுகாப்புச் சங்கம் 2008 ஆண்டு முதல் செம்பட்டியலில் அச்சுறு நிலையை அண்மித்த இனமாக பட்டியலிட்டுள்ளது.

இதனை முதன்முதலில் 1837ஆம் ஆண்டு ஜான் எட்வர்ட் கிரே விவரித்தார்.

இது சிவப்பு-பழுப்பு முதல் கருப்பு மற்றும் கருப்பு மூட்டுகளைக் கொண்டது. தலை சாம்பல் நிறத்தில் கன்னத்தில் கரும்புள்ளியுடன் இருக்கும். இதன் உடல் நீளம்  ஆகும். இதனுடைய குறுகிய வாலின் நீளம் 25 செ.மீ. ஆகும். இதன் எடை சுமார்  ஆகும்.

## துணை இனங்கள்

* *உ. பி. பிராச்சியுரா*
* *உ. பி. ஹோசி*
* *உ. பி. ஜாவனென்சிசு*
* *உ. பி. பலவானசு*
* *உ. பி. பார்வசு*
* *உ. பி. சுமத்ரியசு*

## மேற்கோள்கள்

பகுப்பு:இந்தோனேசியப் பாலூட்டிகள்
பார்பரா முசியெட்டி

**பார்பரா முசியெட்டி** () (பிறப்பு: திசம்பர் 22, 1971) என்பவர் அர்கெந்தீனா நாட்டு திரைப்படத் தயாரிப்பாளர் மற்றும் திரைப்பட இயக்குநர் ஆவார். இவர் தயாரிப்பில் 2013 ஆம் ஆண்டு வெளியான திகில் திரைப்படமான 'மம்மா' மற்றும் ஸ்டீபன் கிங் எழுதிய 'ஈட்' நாவலை அடிப்படையாகக் கொண்டு 2017 மற்றும் 2019 வெளியான 'ஈட்' மற்றும் 'ஈட்: சாப்டர் 2' ஆகிய படங்களை தயாரித்ததன் மூலம் இவர் மிகவும் பிரபலமானர், இவை அனைத்தும் இவரது சகோதரர் ஆண்டி முசியெட்டியால் இயக்கப்பட்டது என்பது குறிப்பிடத்தக்கது. இவர் டிசி நீட்டிக்கப்பட்ட பிரபஞ்சத் திரைப்படமான தி பிளாஷ் என்ற படத்தை இணைந்து தயாரித்துள்ளார்.

இவர் இத்தாலிய வம்சாவளியைச் சேர்ந்தவர் மற்றும் எழுத்தாளர் ஆர்தர் பிலிப்சு என்பவரை திருமணம் செய்துகொண்டார்.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:திரைப்படத் தயாரிப்பாளர்கள்
பகுப்பு:திரைக்கதை ஆசிரியர்கள்
பகுப்பு:தொலைக்காட்சி தயாரிப்பாளர்கள்
உசூரி கருங் கரடி

**உசூரி கருங் கரடி** (*Ussuri black bear*)(*உர்சு திபெதானசு உசூரிகசு)*, **மஞ்சூரியன் கருப்பு கரடி** என்றும் அழைக்கப்படுகிறது. இது கொரியத் தீபகற்பம் உட்படத் தொலை கிழக்கு ஆசியக் கருப்பு கரடியின் ஒரு பெரிய துணையினமாகும்.

## சொற்பிறப்பியல்
உசூரி ஆற்றின் பெயரால் இந்த துணையினம் அழைக்கப்படுகின்றது.

## சூழலியல்
உசூரி பழுப்பு கரடி மற்றும் சைபீரியப் புலி ஆகியவை அனுதாபமான வேட்டையாடுபவர்களாகும்.

## மேற்கோள்கள்

பகுப்பு:கரடிகள்
ஆண்டி முசியெட்டி

**ஆண்ட்ரேசு முசியெட்டி** () (பிறப்பு: 26 ஆகத்து 1973) என்பவர் அர்கெந்தீனா நாட்டு திரைக்கதை ஆசிரியர் மற்றும் திரைப்பட இயக்குநர் ஆவார். இவர் திரைக்கதை எழுத்தாளர் நீல் கிராசு மற்றும் இவரது சகோதரி தயாரிப்பாளர் மற்றும் திரைக்கதை எழுத்தாளர் பார்பரா முசியெட்டி ஆகியோருடன் இணைந்து 2013 ஆம் ஆண்டு வெளியான 'மம்மா' என்ற திரைப்படத்தில் பணியாற்றியதன் மூலம் பரவலான அங்கீகாரத்தைப் பெற்றார். இந்த படம் இதே பெயரில் இவர்களின் மூன்று நிமிட திரைப்படத்தை அடிப்படையாகக் கொண்டடு உருவாக்கப்பட்டது. இவர் 39 வயதில் தயாரித்த இந்தப் படம், அப்போதைய நிர்வாக தயாரிப்பாளராகப் பணியாற்றிய கில்லர்மோ டெல் டோரோவின் கவனத்தை இவர் மீது ஈர்த்தது.

இதை தொடர்ந்து இவர் ஈட் திரைப்படத் தொடரில் இரண்டு படங்களையும் இயக்கியதற்கான அங்கீகாரத்தைப் பெற்றார். இவரது முதலாவது படம் ஸ்டீபன் கிங் எழுதிய நாவலை அடிப்படையாகக் கொண்டு உருவாக்கப்பட்டு 2017 ஆம் ஆண்டு வெளியானது. இது எல்லா காலத்திலும் அதிக வசூல் செய்த திகில் படமாக மாறியது. மற்றும் இதன் தொடர்ச்சி யான இரண்டாவது படம் 'ஈட்: சாப்டர் 2' என்ற பெயறில் 2019 ஆம் ஆண்டு வெளியானது. இந்த இரண்டு திரைப்படமும் நியூ லைன் சினிமாவால் தயாரிக்கப்பட்டு, வார்னர் புரோஸ். பிக்சர்ஸ் நிறுவனத்தால் விநியோகிக்கப்பட்டது. அத்துடன் டிசி நீட்டிக்கப்பட்ட பிரபஞ்சத் திரைப்படமான தி பிளாஷ் என்ற படத்தை எசுரா மில்லர் நடிப்பில் இயக்கியுள்ளார்.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:திகில் திரைப்பட இயக்குநர்கள்
பகுப்பு:திரைப்பட இயக்குநர்கள்
பகுப்பு:திரைக்கதை ஆசிரியர்கள்
காரியா மக்கள்

**காரியா மக்கள்** (**Kharia**) ஆசுத்ரோ-ஆசிய மொழிக் குடும்பத்தின் காரியா மொழி பேசும் மக்கள் ஆவார்.   இம்மக்கள் கிழக்கு இந்தியாவில் பரவலாக வாழும் பழங்குடி மக்கள் ஆவார். வாழ்கின்றனர். 

காரியா மக்களை அவர்கள் செய்யும் தொழிலை வைத்து 3 பிரிவாக பிரிக்ககின்றனர். மலைக்காடுகளில் வேட்டைத் தொழிலை மெற்கொள்ளும் காரியா மக்களை மலைக்  காரியா என்றும், எண்ணெய் பிழிதல் தொழிலை செய்யும் மக்களை தெல்கி காரியா என்றும் மற்றும் ஆடு, மாடுகளை மேய்த்து பால் உற்பத்தி தொழிலை செய்யும் காரியா மக்களை தூத் காரியா என பிரித்துள்ளனர். காரியா மக்களில் தூத் காரியா பிரிவினர் கல்வியில் மேம்பட்டுள்ளனர்.

காரியா மக்கள் இந்தியாவின் ஜார்கண்ட், ஒடிசா, மேற்கு வங்காளம், சத்தீஸ்கர், பிகார் மற்றும் மத்தியப் பிரதேசம் மாநிலங்களில் பரவலாக வாழ்கின்றனர்.

பெரும்பாலான காரியா மக்களில் 60% பேர் இந்து சமயத்தையும், 39.1% பேர் கிறித்துவத்தையும் பின்பற்றுகின்றனர்.

## மேற்கோள்கள்

## மேலும் படிக்க
*Mukhopadhyay, C. (1998). *Kharia: the victim of social stigma*. Calcutta: K.P. Bagchi & Co. 
*Dash, J. (1998). *Human ecology of foragers: a study of the Kharia (Savara), Ujia (Savara), and Birhor in Similipāl hills*. New Delhi: Commonwealth. 
*Sinha, A. P. (1989). *Religious life in tribal India: a case-study of Dudh Kharia*. New Delhi: Classical Pub. Co. 
*Sinha, D. (1984). *The hill Kharia of Purulia: a study on the impact of poverty on a hunting and gathering tribe*. Calcutta: Anthropological Survey of India, Govt. of India.
*Banerjee, G. C. (1982). *Introduction to the Khariā language*. New Delhi: Bahri Publications.
*Doongdoong, A. (1981). *The Kherias of Chotanagpur: a source book*. [Ranchi]: Doongdoong.
*Vidyarthi, L. P., & Upadhyay, V. S. (1980). *The Kharia, then and now: a comparative study of Hill, Dhelki, and Dudh Kharia of the central-eastern region of India*. New Delhi: Concept.
*Biligiri, H. S. (1965). *Kharia; phonology, grammar and vocabulary*. Poona: [Deccan College Postgraduate and Research Institute].

## வெளி இணைப்புகள்
* For more information
* First Kharia Online Magazine
* Patricia Donegan & David Stampe’s Online Kharia Dictionary

பகுப்பு:இந்திய இனக்குழுக்கள்
பகுப்பு:இந்தியப் பழங்குடிகள்
ஜுவாங் மக்கள்

**ஜுவாங் மக்கள்** (**Juang people**), ஆசுத்ரோ-ஆசிய மொழிக் குடும்பத்தின் உட்பிரிவான முண்டா மொழிகளில் ஒன்றான ஜுவாங் மொழியைப் பேசும் பழங்குடி மக்கள் ஆவார். ஜுவாங் மக்கள் இந்தியாவின் ஒடிசாவின் கேந்துசர் மாவட்டத்தின் மலைப்பாங்கான பகுதிகளில் அதிகம் வாழ்கின்றனர். இம்மக்களில் ஒரு பகுதியினர் டேங்கானாள் மாவட்டத்தில் வாழ்கின்றனர். இட ஒதுக்கீடு கிடைப்பதற்காக இந்திய அரசால் ஜுவாங் மக்களை பட்டியல் பழங்குடி வகுப்பில் சேர்த்துள்ளனர்.
## மேற்கோள்கள்

பகுப்பு:இந்திய இனக்குழுக்கள்
பகுப்பு:இந்தியப் பழங்குடிகள்
ஹோ மக்கள்

**ஹோ மக்கள்** (**Ho people** or **Kolha people**), ஆசுத்ரோ-ஆசிய மொழிக் குடும்பத்தின் உட்பிரிவான முண்டா மொழியின் கிளை மொழிகளில் ஒன்றான ஹோ மொழியை பேசும் பழங்குடி மக்கள் ஆவார். இம்மக்கள் இந்தியாவின் ஜார்கண்ட், ஒடிசா, மேற்கு வங்காளம், பிகார் போன்ற மாநிலங்களில் அதிகம் வாழ்கின்றனர். 

2001 மக்கள் தொகை கணக்கெடுப்பின்படி, ஹோ பழங்குடி மக்களில் 91% பேர் காடுகளை நேசிக்கும் சர்னா சமயத்தை பின்பற்றுகின்றனர். சிறுபான்மையான ஹோ மக்கள் இந்து சமயம் மற்றும் கிறித்துவ சமயங்களை பின்பற்றுகின்றனர். 

ஹோ மக்களில் பெரும்பான்மையோர் வேளாண்மைத் தொழில் செய்கின்றனர். சிலர் சுரங்கத் தொழிலில் ஈடுபடுகின்றனர்.

இட ஒதுக்கீடு வசதிக்காக இந்திய அரசு ஹோ மக்களை  பட்டியல் பழங்குடியினர் பிரிவில் வைத்துள்ளது.

## மேற்கோள்கள்

## வெளி இணைப்புகள்

* Ho Language webpage, by K. David Harrison, Swarthmore College
* Sinlung Sinlung - Indian tribes
* RWAAI | Projekt RWAAI (Repository and Workspace for Austroasiatic Intangible Heritage)
* http://holanguageodishaedu.in/
*  Ho language in RWAAI Digital Archive

பகுப்பு:இந்திய இனக்குழுக்கள்
பகுப்பு:இந்தியப் பழங்குடிகள்
தாசேக் குளுகோர்

**தாசேக் குளுகோர்** (ஆங்கிலம்: *Tasek Gelugor*; (மலாய் *Tasek Gelugor*; சீனம்: *打昔汝莪 *; ஜாவி: تاسيق ڬلوڬور) என்பது மலேசியா, பினாங்கு, வட செபராங் பிறை மாவட்டத்தில்; அமைந்துள்ள நகரம். 

இந்த நகரம் வடக்கு-தெற்கு விரைவுச்சாலைக்கு அருகில் உள்ளது. பாடாங் செராய் நகருடன் இணைக்கும் சாலைகளும் உள்ளன

பினாங்கு, ஜார்ஜ் டவுன் நகரில் இருந்து 41 கி.மீ. தொலைவில்; பட்டர்வொர்த் நகரில் இருந்து சுங்கை பட்டாணிக்குச் செல்லும் வழியியில் அமைந்துள்ளது. தவிர கெடா மாநிலத்தின் எல்லையில் அமைந்து உள்ளது.

## பொது

முன்பு காலத்தில், தாசேக் குளுகோர் நகரத்திற்கு அருகில் இருந்த ஆறு அடிக்கடி நிரம்பியதால் ஓர் ஏரி *(Tasik Gelugor)* உருவாக்கப்பட்டது. அந்த ஏரியின் நினைவாக இந்த இடம் பெயரிடப்பட்டதாகக் கூறப் படுகிறது.

தாசேக் குளுகோர் நகருக்கு அருகாமையில் உள்ள நகரங்கள் கெப்பாலா பத்தாஸ், பெனாகா, லூனாஸ் மற்றும் புக்கிட் மெர்தாஜாம். இந்த நகர்ப் பகுதியில் இருக்கும் தாசேக் குளுகோர் தொடருந்து நிலையம் *(Tasek Gelugor Railway Station),* இங்கு வசிக்கும் மக்களுக்கு, தெற்கு நோக்கி பயணிக்க மற்றொரு மாற்று வழியாக விளங்குகிறது.

## குறிப்பிடத்தக்க நபர்கள்

* முகமது சாபு *(Mohamad Sabu)* - அமாணா (தேசிய நம்பிக்கை கட்சி)யின் தலைவர்; 1999 முதல் 2004 வரை கெடா மாநிலத்தில் உள்ள கோலா கெடா நாடாளுமன்றத் தொகுதியின் உறுப்பினராக இருந்தவர். 2018-ஆம் ஆண்டில் மலேசியாவின் தற்காப்பு அமைச்சராகப் பதவி வகித்தவர்.

## மேற்கோள்கள்

## மேலும் காண்க

## வெளி இணைப்புகள்

பகுப்பு:மலேசிய நகரங்கள்‎
பகுப்பு:பினாங்கு
பகுப்பு:பினாங்கு மாநிலத்தின் நகரங்கள்‎